钦定古今图书集成/历象汇编/庶征典/第062卷 > 北齐
## 钦定古今图书集成/历象汇编/庶征典/第062卷 > 北齐

### 武成帝河清二年大风

按《北齐书。武成帝本纪》。不载　按《隋书五行志》。北齐
河清二年。大风。三旬乃止。时帝初委政佞臣和士开。
专恣日甚。

### 后主天统三年大风

按：《北史齐后主本纪》：天统三年“五月乙未，大风，昼晦，
发屋拔树。”

按《隋书五行志》：“天统三年五月乙未，大风昼晦，发屋
拔树。天变再见，而帝不悟。”明年帝崩，后主诏内外表
章皆先诣和士开，然后闻彻。赵郡王叡、冯翊王润按
士开骄恣，不宜仍居内职，反为士开所谮，叡竟坐死。
士开出入宫掖，生杀在口，寻为琅邪王俨所诛。
天统四年夏六月甲申，大风拔木折树。

按《北史齐后主本纪》云云。

### 武平七年三月大风

按：《北齐书后主本纪》：“七年三月丙寅，大风从西北起，
发屋拔树，五日乃止。”

按《隋书五行志》：“时高阿那瓌骆提婆等专恣之应。”